钦定古今图书集成/明伦汇编/官常典/第169卷 > 班固白虎通 > 《爵》
## 钦定古今图书集成/明伦汇编/官常典/第169卷 > 班固白虎通 > 《爵》

《易》曰：“伏羲氏之王天下也，爵有五等，以法五行也。或
三等者，法三光也。或法三光，或法五行何？质家者据
天，故法三光；文家者据地，故法五行。”《含文嘉》曰：“殷爵
三等，周爵五等，各有宜也。”《王制》曰：“王者之制，禄爵凡
五等，谓公、侯、伯、子、男。”此周制也。所以名之为公侯者
何？公者，通公正无私之意也。侯者，候也，候逆顺也。《春
秋传》曰：“王者之后称公，其馀人皆千乘。象雷震百里，
所润同。大国称侯，小国称伯，子、男也。”《王制》曰：“公侯田
方百里，伯七十里，子男五十里。”伯者，百也。子者，孳也，
孳孳无已也。男者，任也。人皆五十里，差次功德，小者
不满为附庸，附庸者，附大国以名通也。百里两爵，公
侯共之，七十里一爵，五十里复两爵何？公者加尊二
王之后，侯者百里之正爵，士上可有次，下可有第，中
央故无。二十五里有两爵者，所以加勉进人也。小国
下爵，犹有尊卑，亦以劝人也。殷爵三等，谓公、侯、伯也，
所以合子、男从伯者何？王者受命，改文从质，无虚退
人之义，故上就伯也。《尚书》曰：“侯、甸、任、卫，作国伯。”谓殷
也。《春秋传》曰：“合伯、子、男以为一爵。”或曰：合从子，贵中
也。以《春秋》名郑忽，忽者，郑伯也。此未逾年之君当称
子，嫌为改赴，故名之也。地有三等，不变至爵，独变何
地？比爵为质，故不变。王者有改道之文，无改道之实。
殷家所以令公居百里，侯居七十里，何也？封贤极于
百里，其政也不可空退人，示优贤之义，欲褒尊而上
之。何以知殷家侯人不过七十里者也？曰：士，上有三
等，有百里，有七十里，有五十里。其地半者，其数倍，制
地之理体也，多少不相配。公、卿、大夫者，何谓也？内爵
称也。公卿大夫何？爵者尽也，各量其职，尽其才也。公
之为言，公正无私也；卿之为言，章善明理也；大夫之
为言，大扶进人者也。故《传》曰：“进贤达能，谓”之大夫也。
士者，事也，任事之称也。故《传》曰：“通古今，辨然否，谓之
事。”《礼》曰：“四十强而仕，不言爵为士。”至五十爵为大夫
何？何以知士非爵？何以知卿为爵也？以大夫知卿亦
爵也。何以知公为爵也？《春秋传》曰：“诸侯四佾，诸公六
佾。”合而言之，以是知公卿为爵。内爵所以三等何？亦
法三光也。所以不变质文何？内者为本，故不改内也。
诸侯所以无公爵者，下天子也。故《王制》曰：“上大夫、下
大夫，上士、中士、下士，凡五等。”此谓诸侯臣也。大夫但
有上下何？明卑者多也。皆者，一字也。大夫独两字何？
《春秋传》曰：“大夫无遂事。”以为大夫职在之适四方，受

子之士独称元士何？士贱不得体君之尊，故加元以
别诸侯之士也。《礼经》曰：“士见大夫诸侯之士。”《王制》曰：
“王者八十一元士。”天子爵连言天子诸侯爵，不连言
王侯何？即言王侯，以王者同称，为衰弱僭差，生篡弑，
犹不能为天子也，故连言天子也。或曰：“王者天”爵，王
者不能生诸侯，故不言王侯。诸侯人事自著，故不著
也。王者太子亦称士何？举从下升，以为人无生，得贵
者莫不由士起，是以舜时称为天子，必先试于士。《礼：
士冠经》，天子之元子，士也。妇人无爵何？阴卑无外事，
是以有三从之义：未嫁从父，既嫁从夫，夫死从子。故
夫尊于朝，妻荣于室，随夫之行。故《礼郊特牲》曰：“妇人
无爵，坐以夫之齿。”《礼》曰：“生无爵，死无谥。”《春秋》录夫人
皆有谥。夫人何以知非爵也？《论语》曰：“邦君之妻，君称
之曰夫人，国人称之曰君夫人。”即令是爵，君称之与
国人称之，不当异也。庶人称匹夫者，匹偶也。与其妻
为偶，阴阳相成之义也。一夫一妇成一室，明君人者
不当使男女有过，时无匹偶也。《论语》曰：“匹夫匹妇之
为谅也。爵人于朝者，示不私人以官，与众共之义也。
封诸侯于庙者，示不自专也。明法度，皆祖之制也，举
事必告焉。”《王制》曰：“爵人于朝，与众共之也。”《诗》云：“王命
卿士，南仲太祖。”《礼·祭统》曰：“古者明君爵有德，必于太
祖。君降立于阼阶南，南向，所命北向，史由君右执策”
命之大夫，功成未封而死，不得追爵赐之者，以其未
当股肱也。《春秋穀梁传》曰：“追赐死者，非礼也。”《王制》曰：
“葬从死者，祭从生者，所以追孝继养也。葬从死者何？
子无爵父之义也。”《礼中庸记》曰：“父为大夫，子为士，葬
以大夫，祭以士；子为大夫，父为士，祭以大夫，葬以士
也。”父在称世子何？系于君也。父没称子某者何？屈于
尸柩也。既葬称小子者，即尊之渐也。逾年称公者，缘
民之心，不可一日无君也。缘始终之义，一年不可有
二君也。故逾年即位，所以系臣民之心，然后爵者，缘
孝子之心，未忍安吉。故《春秋》鲁僖公三十三年十二
月乙巳，薨于小寝。文公元年春王正月，公即位，四月
丁巳，葬我君僖公。《韩诗内传》曰：诸侯世子，三年丧毕，
上受爵命于天子。所以名之为世子何言欲其世世
不绝也。何以知天子子亦称世子也。《春秋传》曰：“公会
世子于首止”，或曰天子之子称太子。《尚书》曰：“太子发
升于舟也。”或曰诸侯之称代子。《则传》曰：晋有太子申
生，郑有太子华，齐有太子光。由是观之，周制太子、代
子，亦不定也。汉制，天子称皇帝，其嫡嗣称皇太子，诸
侯王之嫡称代子，后代咸因之。世子三年丧毕，必上
受爵命于天子何？明爵土者天子之有也，臣无自爵
之义。童子当受父爵命，使大夫就其国命之，明王者
不与童子为礼也。以《春秋》鲁成公幼少，与诸侯会，公
不见之，经不以鲁耻，明不与童子为礼也。世子上受
爵命，衣士服何？谦不敢自专也。故《诗》曰：“𩎟琗有赩”，世
子始行也。天子大敛之后称王者，明土不可一日无
君也。故《尚书》曰：“王麻冕黼裳。”此敛之后也。何以知王？
从死后加王也。以《尚书》言迎子钊，不言迎王，王者既
殡而即继体之位何？缘民臣之心不可一日无君，故
先君不可得见，则后君继体矣。《尚书》曰：“再拜兴对，乃
受铜瑁”也。明为继体君也。缘始终之义，一年不可有
二君也。故《尚书》曰：“王释冕，丧服吉冕受铜，称王以接
诸侯”，明已继体为君也。释冕藏铜反丧，明未称王以
统事也。不矌年无君，故逾年乃即位。改元名元年，年
以纪事，君名其事矣，而未发号令也。何以言逾年？即
位？谓改元位。《春秋传》曰：“以诸侯逾年即位。”亦知天子
逾年即位也。《春秋》曰：“元年春王正月，公即位”，改元位
也。王者改元年，即事天地；诸侯改元，即事社稷。《王制》
曰：“夫丧，三年不祭，唯祭天地社稷，为越绋而行事。”《春
秋传》曰：“天子三年然后称王”者，谓称王统事，发号令
也。《尚书》曰“高宗谅阴三年”是也。《论语》：君薨，百官总己，
听于冢宰三年。缘孝子之心，则三年不当也。故三年
除丧，乃即位统事。即位践祚为主，南面朝臣下称王，
以发号令也。故天子诸侯凡三年即位，终始之义乃
备，所以谅阴三年，卒孝子之道。故《论语》曰：“古之人皆
然，君薨，百官聪己，听于冢宰三年。”所以听于冢宰三
年者何？以为冢宰职在制国之用，是以由之也。故《王
制》曰：“大冢宰制国用。”所以名之为冢宰何？冢者大也，
宰者制也，大制事也。故《王度记》曰：“天子冢宰一人，爵
禄如天子之大夫。”或曰：冢宰祖卿，《周官》所云也。